cyanic-selkie/wikianc huggingface dataset:
Fine meg
Fine meg er et musikkalbum med Ingenting, utgitt i 2004. Dette er det siste albumet med Kjartan Osmundsen som vokalist.
London-protokollen
1832
30. august 1832 ble det undertegnet en protokoll i London som godkjente og sluttet seg til vilkårene i Konstantinopeltraktaten fra samme år. Denne ga Hellas full uavhengighet fra Det osmanske rike og opprettet Det greske kongedømmet.
Mosvatnet (Suldal)
Mosvatnet er en innsjø sør i Suldal kommune i Rogaland. Innsjøen får tilsig fra mange mindre bekker, samt fra Fidjeåno i nordøst. Utløpet er mot nord, via Mosåna til Suldalslågen.
Vannet har bestand av nokså småfallen ørret, opp mot 0,5 kg.
På østsiden av vannet ligger Gullingen turistsenter, hvor det også drives leirskole. Skolen har drevet garnfiske siden 1986, og i mange år ble det kun fanget ørret, men fra 2003 er det også fanget noe røye. Det antas at røya må være satt ut.
Området ved Mosvatnet er et populært utfartsområde, og det er nærmere 1000 hytter rundt vannet. Vann- og avløpsnettet er blitt modernisert, og nytt renseanlegg er oppført i tiden 2015-16.
London-protokollen
1852
8. mai 1852 ble det etter Første slesvigske krig undertegnet en protokoll i London, og denne er senere omtalt som «London-protokollen». Dette var en revidering av en tidligere protokoll fra 2. august 1850, som Preussen og Østerrike hadde ratifisert. Den nye protokollen ble også anerkjent av de øvrige europeiske stormaktene Frankrike, Det russiske keiserriket og Storbritannia, samt de to østersjømaktene Sverige og Danmark.
Denne protokollen slo fast den danske statens integritet «som en europeisk nødvendighet og stående prinsipp». Videre bestemte protokollen at hertugdømmene Slesvig (overveiende dansk) og Holstein og Lauenburg (overveiende tyske) skulle være i en personalunion med den danske kongen. Frederik VII av Danmark var imidlertid barnløs, slik at en endring i kongefamilien måtte skje og dermed også tilhørigheten til disse hertugdømmene og det ble konflikt mellom tronfølgen i hertugdømmene i forhold til den danske tronen. Dette førte til at den nye danske kongen, Christian IX, i strid med London-protokollen, ikke fikk arverett til Holstein og Sachsen-Lauenburg. Arverekken i disse ble dermed endret, men det ble slått fast at disse hertugdømmene var selvstendige enheter, og at dette også gjaldt Slesvig. Fredrik VII døde bare tre dager etter at protokollen ble undertegnet, men hans Christian IX sluttet seg til protokollen.
Stormaktene ønsket gjennom å garantere dansk territoriell integritet, å forhindre at Preussen fikk adgang til de viktige strategiske havnene i Kiel. Elleve år senere ble denne protokollen utgangspunktet for Andre slesvigske krig, da Preussen og Østerrike beskyldte Danmark gjennom Novemberkonstitusjonen å bryte London-protokollen da den nye konstitusjonen gjorde Slesvig til en del av Danmark.
1877
En London-protokoll ble undertegnet 21. mars 1877 mellom Det russiske keiserriket og Storbritannia, hvor russerne gikk med å på avstå fra å etablere noen lydrike dersom de seiret i Den russisk-tyrkiske krig (1877-1878). Til gjengeld skulle britene forbli nøytrale i enhver konflikt mellom Russland og Det osmanske rike. Avtalen var et forsøk på å opprettholde en maktbalanse på Balkan og unngå innblanding fra stormaktene. Russiske forsøk på å skapet et Stor-Bulgaria gjennom San Stefano-traktaten gjorde at Storbritannia trakk seg fra avtalen og truet med miliære aksjoner fram til Berlin-kongressen.
1944
I den London-protokollen som ble undertegnet 12. september 1944 ble de allierte (uten Frankrike) enige om delingen av Tyskland i okkupasjonssoner etter andre verdenskrig.
2000
London-protokollen blir også brukt som navn på Londonavtalen av 2000 mellom en del undertegnende stater for å redusere påkrevde oversettelser innen europeiske patenter.
Brodiaea
Brodiaea er ei slekt med flerårige urter i aspargesfamilien.
De har knoll og 1–6 grunnstilte, linjeformede blad. Blomsterstengelen er uten blad, og blomstene sitter i en skjerm. Det er seks blomsterdekkblad; de ytre tre er smalere enn de indre. Det er tre fertile pollenbærere som sitter motsatt de indre blomsterdekkbladene og tre sterile pollenbærere (staminodier) som sitter motsatt de ytre blomsterdekkbladene. Staminoidene ligner på små blomsterdekkblad. Frukten er en kapsel med svarte frø.
Enhjørningsgården
Enhjørningsgården er en gate og byggverk i Bergen som går fra Bryggen til Bryggestredet. Gården het opprinnelig Einarsgard og var en enkeltgård på Bryggen. Den første kjente leietakeren på Einarsgard var Hermann Skult, som leide seg inn på gården i 1259. Senere er gården blitt eid av Jon Torsteinsson (skriver og notarius for Eirik Magnusson og Håkon 5) fra 1304 til 1311 og fra 1395 ble gården kjøpt av tyskere. Tyskerne holdt gården i flere hundre år, og er det som har gitt navnet Enhjørningsgården, siden de kalte gården «Der Einhornsgarten», som mest sannsynlig bare var en talefeil. Gården brant ned 1702 og ble gjenreist slik den står i dag. Den siste hanseatiske forvalter var Christian Joachim Mohn, som kjøpte gården 1764.
I 1940 innredet motstandsgruppen Theta en radiosender i et hemmelig loftsrom i Enhjørningsgården, og sendte meldinger til England.
Bygget ble vernet sammen med resten av Bryggen i Bergen i 1927, og inneholder i dag blant annet restaurantene «Enhjørningen» og «To kokker».
Evig Rock’n’Roller
Evig Rock'n'Roller er en samleboks med The Teddybears, utgitt i 2005.
Litteraturåret 1630
Fødsler
<!--*February 5 – Michael Rabbet, English Bible translator and cleric (born c. 1562)
Jarlen kino
Jarlen kino var en av Oslo kinematografers (nå Oslo Kino) kinoer. Jarlen lå i Åkebergveien 56 i bydel Gamle Oslo i Oslo.
Historikk
Jarlen ble tegnet av arkitekten Knut Knutsen og sto ferdig i 1938. Kinoen åpnet 11. januar 1938 og hadde en sal med 518 sitteplasser. Åpningsforestillingen var Big City, med blant andre Spencer Tracy. Billettprisen var 1 kr 25 øre, som for øvrige utkantkinoer i Oslo.
I 1962 ble Jarlen modernisert, og bredfilmformatet CinemaScope introdusert.
Antall sitteplasser ble redusert til 470. Jarlen kino ble stengt 8. desember 1988, og siste film som ble vist var Buster med blant andre Phil Collins.
Bygningen i Åkebergveien 56 ble bygget om til leiligheter, og disse var innflytningsklare i november 1999. Universitetet i Oslo brukte kinolokalene som magasin for materiale fra Universitetets naturhistoriske samlinger, blant annet Geologisk museum og Botanisk museum.
Arkitektur
Kinoen var inkorporert i en bygning i funksjonalistisk stil, i en bygård som også huset boliger, forretninger og andre fornøyelser. Kinoens arkitekt var Knut Knutsen. Jarlen ble var "et usedvanlig stilig og særpreget kinolokale, som ikke lignet mye på de provisoriske etablissementene langs Grønlandsleiret som hadde rådet grunnen bare et par tiår tidligere".
Salen rommet 449  sitteplasser,  og hadde en egenartet form, der den var bred bakerst og smalnet fremover mot lerretet. Fordi taket var luftig og skrånet  innover, slik som i et kirkerom, fikk kinoen økenavnet "Likkista".
Kuriosa
I tillegg til økenavnet "Likkista", ble Jarlen også kalt "Jalla".
Vålerengen bo- og aldershjem bruker Nye Jarlen kino som betegnelse på sitt interne filmtilbud til beboerne.
Metopa latimana
Metopa latimana er en art av slekten Metopa som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Kåre Hunstad
Kåre Hunstad jr. (født 1959 i Narvik) er en norsk tidligere journalist i Akershus Arbeiderblad/Romerikes Blad i perioden 1978–1986. Fra 1986 til 1997 var han reporter i Dagbladets nyhetsavdeling. Hunstad hadde også ansvaret for å etablere nyhetsavdelingen i TVNorge. Hunstad har vært PR og kommunikasjonsrådgiver for norsk og utenlandsk næringsliv.
Han har skrevet boken Drapene i Tistedal (Gyldendal, 2012) og boken om Eva Mai Larsen – Jeg, dømt og frikjent (Forlaget Forum, 1995).
Barbent i parken (skuespill)
Da stykket hadde premiere på Broadway i 1963, ble det umiddelbart en stor suksess. Robert Redford spilte den ene hovedrollen, og Elizabeth Ashley den andre.
Bergen krigshavn
Bergen krigshavn var et sjøområde underlagt innseilingsforbud for krigførende makters krigsskip og fartøyer.
Barbent i parken (skuespill)
Filmen Barbent i parken (1967) var regissert av Gene Saks, og hovedrollene ble spilt av Jane Fonda og Robert Redford.
Bergen krigshavn
Krigshavnområdet ble tidligere vurdert som vitalt for forsvaret av landsdelen og ble bevoktet av Bergen festning. Grensene for Bergen krigshavn ble kunngjort med basis i nøytralitetsforskriftene av 18. desember 1912 og 13. mai 1938, som inneholdt nærmere bestemmelser om hvordan nøytraliteten skulle håndheves av nøytralitetsvernet.
Postodius
Postodius er en slekt av krepsdyri Ochlesidae-familie, som er direkte plassert (incertae sedis) innenfor den relativt store og artsrike underordenen Gammaridea av amfipoder. Gruppens arter er bentiske bunndyr med relativt sett små øyne, til forskjell fra de planktonisk frittsvevende og mer storøyde artene i ordenen Hyperiidea.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Steve Rubell
Steve Rubell (født 2. desember 1943 i Brooklyn i New York City, død 25. juli 1989 på Manhattan i New York City) var en amerikansk gründer som startet nattklubben Studio 54 i New York City i 1970-årene.
Micurus
Micurus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange trebukker. Antennene er omtrent så lange som kroppen. Pronotum er firkantet sett ovenfra, litt bredere foran enn bak. Dekkvingene er omtrent jevnbrede med avrundede "skuldre" og ender i en spiss.
Levevis
Larvene lever i død ved.
Utbredelse
Slekten er utbredt på Madagaskar.
John J. Davis
John James Davis (født 5. mai 1835 i Clarksburg, død 19. mars 1916 i Clarksburg) var en amerikansk advokat og demokratisk politiker. Han var medlem av Representantenes hus i Kongressen for Vest-Virginias 1. distrikt 1871–1875, og var en av personene bak Vest-Virginias løsrivelse fra Virginia i 1861.
Han var gift med Anna Kennedy, og hadde sønnen John W. Davis med henne.
Kiambu
Kiambu er en by i Kiambu fylke i Kenya. Den ligger 1720 meter over havet, 17 km nord for Nairobi og har en befolkning på 13 814. Kiambu er fylkets hovedstad, og fylket grenser i sør til Nairobi. Andre nærliggende byer er i øst Ruiru, nordøst Gatundu, nordvest Limuru og i sørvest Kabete.
Byen er omgitt av jordbruksland drevet av Kikuyufolket. Kiambu vokser raskt på grunn av nærheten til hovedstaden, og noe jordbruk må vike for boliger. I tillegg til det sentrale Kiambu, er blant annet Ndumberi, Riabai, Kihingo, Ngegu, Kanunga og Kangoya tilhørende landsbyer.
Kiambu Club som åpnet 1916, er en av de eldste 9-hulls golfbanene i Kenya. Klubben har også tennisbaner og svømmebasseng.
Hiram Mier
Mier ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Mier var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Bodil Aakre
Bodil Aakre (født 7. september 1922 i Oslo, død 8. november 2008 i Benidorm, Spania) var en norsk jurist og politiker. Hun har fått æren for at Brønnøysundregistrene ble lagt til Brønnøysund, og ble gjerne kalt «Brønnøysundregistrenes mor».
Abduction of Limbs
Abduction of Limbs (utgitt 1990) er demoen til det norske death metal-bandet Old Funeral.
Bodil Aakre
Aakre var stortingsrepresentant fra Nordland for Høyre i perioden 1969–1973. I hennes yrkesaktive karriere var hun blant annet dommerfullmektig i Alta, advokat og har vært sorenskriver i Brønnøy tingrett og ordfører i Brønnøy kommune (1975–1979). Fra 1980 til 1988 var hun sjef for Løsøreregisteret. I 2002 ble hun hedret med en byste, laget av Ola Stavseng, utenfor hovedinngangen til Brønnøysundregistrene.
Abduction of Limbs
Demoen ble innspilt i Grieghallen Studios.
Gordon Ramsay
Kokk
Ramsay arbeidet i Frankrike i flere år før han returnerte til London i 1993, der han ble tilbudt stillingen som kjøkkensjef ved La Tante Claire som ligger i Chelsea. Kort tid senere fikk han jobb ved restauranten Rossmore som ble omdøpt til Aubergine, og ble tildelt sin første Michelin-stjerne fjorten måneder senere. I 1997 ble restauranten Aubergine tildelt sin andre Michelin-stjerne. Til tross for restaurantens store suksess, førte en krangel mellom Ramsay og eierne av restauranten til at han forlot restauranten i 1997. Året etter åpnet Ramsay sin egen restaurant i Chelsea, Restaurant Gordon Ramsay, med hjelp av sin svigerfar, Chris Hutcheson. Restauranten fikk sin tredje Michelin-stjerne i 2001, noe som gjør Ramsay til den første skotten som har oppnådd dette.
TV
Ramsays første TV-programmer var Boiling Point (1998) og Beyond Boiling Point (2000) der TV-kameraene var flue på veggen mens kokkene lagde mat. Ramsay er blitt kjent over store deler av verden gjennom TV-serier som Ramsay's Kitchen Nightmares, Hell's Kitchen og Kitchen Nightmares. I det sistnevnte programmet forsøker Ramsay å hjelpe restauranter som har problemer. I 2006 ble Ramsay utnevnt til offiser av Order of the British Empire av dronning Elizabeth II for hans tjenester til den britiske serveringsbransjen.
Triteleia
Triteleia er ei slekt med flerårige urter i aspargesfamilien.
Gordon Ramsay
TV
Ramsay har siden 2004 vært aktuell med reality-TV-serien Hell's Kitchen, både en britisk og en amerikansk versjon. Serien har til dags dato spilt inn ni sesonger, hvor den åttende sesongen hadde finale på TV 3 i Norge den 14. august 2012. I tillegg var Ramsay også vertskap for den amerikanske versjonen av Kitchen Nightmares som hadde premiere på den 19. september 2007. Den tredje sesongen ble sendt i USA fra januar 2010 til mai 2010.
Triteleia
De har knoll og 1–3 grunnstilte, lansettformede blad. Blomsterstengelen er opprett, og blomstene sitter i en skjerm med høyblad. Det er seks blomsterdekkblad og seks pollenbærere. Frukten er en kapsel med svarte frø.
Triteleia er utbredt i vestlige Nord-Amerika fra Britisk Columbia sørover til Isla Guadalupe. De fleste artene er begrenset til Klamathfjellene i nordvestlige California og sørlige Oregon. Indianerne spiste knollene. Noen arter dyrkes i hager; de er lite hardføre og kan ikke overvintre ute i Norge. Ipheion uniflorum ble tidligere noen ganger regnet til Triteleia.
Gordon Ramsay
TV
Fra august 2012 til høsten 2013 hadde den amerikanske TV-kanalen FOX litt over 185 millioner dollar i reklameinntekter på Ramsays fem programmer.
Restauranter
I Irland åpnet Ramsay i 2007 sin første restaurant i Powerscourt. I mai 2008 Ramsay åpnet sin første restaurant på vestkysten av USA, i Los Angeles i California. Denne restauranten ligger på Sunset Strip i West Hollywood og var tidligere et hotell som har blitt renovert og ble gitt navnet The London West Hollywood. Gordon Ramsay er en av kun fire kokker i Storbritannia som har klart å opprettholde hele tre Michelin-stjerner for restauranten sin. De andre kokkene er Heston Blumenthal, Alain Ducasse og Alain Roux.
I juli 2006 ble Ramsay tildelt den anerkjente prisen for "Uavhengig restauratør" dette året. Han ble dermed den tredje personen som noen gang har vunnet tre slike priser. Hans tidligere priser av denne typen var i 1995 (Årets nykommer) og i 2000 som "Årets kokk". De andre to trippel-vinnerne er Michel Roux og Jacquie Pern. I september 2006 ble Ramsay kåret som den mest innflytelsesrike personen i serveringsbransjen i Storbritannia. Han overtok da etter Jamie Oliver, som hadde vært øverst på denne listen i 2005.
Ramsays flaggskiprestaurant, Restaurant Gordon Ramsay, ble kåret til Londons beste restaurant i matbibelen Harden's åtte år på rad, men i 2008 ble den plassert under hans andre restaurant Petrus. Denne restauranten ble på dette tidspunktet drevet av hans tidligere protesjé Marcus Wareing. Alle Ramsays næringsinteresser (restauranter, media, konsulenttjenester) er en del av selskapet Gordon Ramsay Holdings Limited. I 2010 var Ramsay produsent og dommer på den amerikanske versjonen av MasterChef. Den andre sesongen av denne serien ble påbegynt i juni 2011.
Personlig
Ramsay giftet seg med Cayetana Elizabeth Hutcheson (kjent som Tana), en Montessori-utdannet lærer, i 1996. Paret har nå fem barn: Megan Jane (f. 1998), tvillingene Jack Scott og Holly Anna (f. 2000), Matilda Elizabeth (f. 2002) og Oscar James (f. 2019). Ramsay svigerfar og Tanas far, Chris Hutcheson, var med å bygge opp virksomheten i Ramsays restaurant-imperium og var sjef i Gordon Ramsay Holding i 12 år. Hutcheson fikk sparken i 2010. Ramsay er over gjennomsnittlig høyde, da han er nesten 190 cm høy. På ett av hans TV-programmer, Ramsay's Kitchen Nightmares, har Ramsay uttalt at han er redd for å danse, spesielt foran folk. Ramsay er venstrehendt.
Dangerous Toys
Dangerous Toys er et hardrock-band fra Austin, Texas som ga ut fire album i perioden 1989-95. Debutalbumet solgte til gull i USA, godt hjulpet av hitsinglene «Teas'n, Pleas'n» og «Scared». Oppfølgeren solgte noenlunde greit, men de ble likevel droppet av plateselskapet Columbia og ga ut de to siste albumene på mindre DMZ Records. De to siste ble gjenutgitt i 2017 på EMP, et plateselskap som ble stiftet av tidligere Megadeth-bassist David Ellefson i 2015. Bandet spiller fortsatt konserter.
Zhang Pengfei
Zhang Pengfei (kinesisk: 张鹏飞, pinyin: Zhāng Péngfēi, født 9. mai 1998) er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Internajsonalt har Zhang representert Kina i tre VM-turneringer (to i 2. divisjon gruppe B og én i gruppe A) og én OL-turnering (Vinter-OL 2022 i Beijing). I OL kom laget på en 12. plass. Han hjalp Kina med å rykke opp til 2. divisjon gruppe A ved VM 2017.
Viivi Lehikoinen
Viivi Katariina Lehikoinen (født 27. august 1999) er en finsk friidrettsutøver som konkurrerer i hekkeløp.
I 2021 deltok hun for Finland i 400 meter hekk under Sommer-OL 2020 i Tokyo og ble slått ut i forsøksheatet med tiden 55,67.
Bungoma
Bungoma er en by i Bungoma fylke vest i Kenya, nær grensen til Uganda. Bungoma by ble etablert som et handelssentrum tidlig i det 20. århundre. Byen er hovedstad i fylket med samme navn. Kommunen hadde en bybefolkning på 44 196 og totalt 60 650 innbyggere ved folketellingen i 1999. Bungoma ligger 1385 meter over havet.
Peter C. Doherty
Dohertys og Zinkernagels forskning har vist hvordan immunforsvaret oppdager virusingekterte celler i kroppen. Disse oppdagelsene har lagt et grunnlag for forståelsen av allmenne mekanismer som gjør at immunforsvarets ulike forsvarsceller kan gjenkjenne, og skille mellom, fremmede mikroorganismer og kroppsegne molekyler. Oppdagelsene har vært betydningsfulle både for anstrengelsene med å forsterke immunforsvaret mot infeksjoner og visse former for kreft. De har også hatt betydning for å minske effektene ved autoimmune reaksjoner ved sykdommer som revmatisme, multippel sklerose og diabetes.
Bungoma
Navnet Bungoma stammer fra ordet engoma, som betyr trommer på språket Bukusu. Byen var opprinnelig møteplass for de eldste i Bukusu, og lyden av trommer lød når disse skulle samles. Dette ledet fram til navnet.
Peter C. Doherty
Doherty ble også tildelt Albert Lasker Basic Medical Research Award i 1995.
Bungoma
Jernbanestasjonen i byen er stoppested for Ugandabanen.
Fredrikstad Sykkelklubb
Fredrikstad Sykkelklubb (stiftet 24. november 1993 som Stjernen Sykkel) er en sykkelklubb fra Fredrikstad.
26. januar 2000 forslo styret i Stjernen Sykkel på årsmøtet at klubben skulle skifte navn til Fredrikstad Sykkelklubb, for å unngå å bli assosiert med ishockeyklubben som på tiden slet med økonomisk rot. Allianseidrettslaget Stjernen ble samtidig vedtatt oppløst.
Paratrypanius
Paratrypanius er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, litt brede, brune trebukker. Antennene er ganske lange, særlig hos hannene. Pronotum er sekskantet sett ovenfra, med en kraftig tann midt på hver sidekant. Dekkvingene har markerte "skuldre" og er litt avsmalnende bakover, kraftig punkterte.
Levevis
Larvene lever i død ved.
Utbredelse
Slekten er bare kjent fra Samoa.
PFK Ludogorets Razgrad
PFK Ludogorets Razgrad (bulgarsk: ПФК Лудогорец Разград) er en bulgarsk fotballklubb fra Razgrad og spiller sine hjemmekamper på Huvepharma Arena med en tilskuerkapasitet på 10,422. Klubben ble etablert i 1945.
Thomas Newman
Thomas Montgomery Newman (født 20. oktober 1955 i Los Angeles i California) er en amerikansk filmmusikkomponist.
Karrière
Thomas Newman kommer fra en familie med filmmusikere. Både faren Alfred Newman, onkelen Lionel Newman, broren David Newman og søskenbarna Randy Newman og Joey Newman har drevet med musikk, og spesielt filmmusikk.
Thomas Newman gikk på Yale University før han begynte med filmkomposisjon i 1984. Gjennombruddet kom i 1994 da han komponerte filmmusikken til Små kvinner og Frihetens regn, og siden har han komponert filmmusikken til en rekke filmer.
Marcus Lamb
Marcus Lamb (født 7. oktober 1957 i Cordele i Georgia i USA, død 30. november 2021 i Bedford i Texas) var en amerikansk gründer, evangelikal TV-predikant og motiveringsforedragsholder. Han bodde i Dallas sammen med sin kone og tre barn. Lamb, som uttalte seg mot covid-vaksinasjoner, døde i en alder av 64 år som følge av covid-19.
Liv og virke
Lamb, som voskte opp i Macon i Georgia, grunnla Word of God Fellowship på begynnelsen av 1980-tallet og senere Daystar Television Network på slutten av 1990-tallet. Sistnevnte var den nest største kristne TV-kringkasteren på verdensbasis på slutten av 2021, og anla samme år et søksmål sammen med American Family Association mot en obligatorisk vaksinasjon som var blitt forordnet av Biden-administrasjonen. I retten kalte de den obligatoriske vaksinasjon for en «synd mot Guds hellige ord».
Hver uke skal rundt 35.000 mennesker ha fulgt han direkte på stedet, samt ytterligere fem millioner mennesker over hele verden via hans TV-program, som kunne ses også i blant annet Tyskland. sendt av God TV og CNBC Europe.
I sine sendinger talte han om godt og ondt, mirakuløse helbredelser og religionsfrihet. Tidlig under covid-19-pandemien gav den også vaksinasjonsnektere, -skeptikere (som Robert F. Kennedy jr. og Del Bigtree) og konspirasjonstenkere en plattform; han ble også selv ansett som vaksinemotstander. Spesielt var Lamb sterk motstander av vaksinasjoner mot covid-19, og hevdet blant annet at folk kunne dø av dem eller få nevrologiske skader. Selv var han som diabetiker i risikogruppen for alvorlig sykdomsforløp. Han advarte også at covid-19-vaksinasjoner ville «drepe immunsystemet», og anbefalte bønn fremfor vaksine, og medikamenter som ivermectin, budesonid og hydroksyklorokin - som ikke er godkjent for bruk mot covid-19. Han sa at han selv tok ivermectin som et forebyggende tiltak.
I november 2021 døde han av COVID-19 etter en SARS-CoV-2-infeksjon.
Linda Marguet
Linea Marguet (født 11. september 1983 i Pontarlier) er en fransk mellomdistanseløper. Hun spesialiserer seg på 800 meter, og har sølv fra EM i friidrett innendørs 2011 som fremste internasjonale meritt.
Resultater
Marguet deltok ved Middelhavslekene 2009, der hun kom på 4.-plass på 800 meter, med tiden 2:01,73, som var ny personlig rekord. Senere samme år deltok hun ved Jeux de la Francophonie i Beirut, der hun fikk bronse på 800 meter, bak de marokkanske utøverne Seltana Ait Hammou og Halima Hachlaf. Hun var også med på det franske laget som kom på 4.-plass på 4x400 meter stafett. Hun kom på 3.-plass på 800 meter ved det franske mesterskapet i 2009, og på 2.-plass i 2010.
Ved EM i friidrett innendørs 2011 løp hun inn til 4.-plass med tiden 2:01,61, men de to russiske medaljevinnerne Jewgenija Sinurowa og Julija Rusanowa ble i 2012 tatt for doping, og fratatt medaljene, slik at Jennifer Meadows ble tildelt gullmedaljen, og Linda Marguet sølvmedaljen.
Ved det franske mesterskapet i 2012 vant hun 800 meter, med tiden 2:03,79.
Nytt (album)
Nytt er et musikkalbum med Ingenting, utgitt i 2003. Albumet lå 4 uker på VG-lista og endte med 15.-plass som beste plassering. Dette er det siste albumet med Tom Christian Jensen som trommeslager.
The OA
The OA er en amerikansk nettfjernsynsserie med elementer fra science fiction. Den hadde premiere på Netflix 16. desember 2016. Den ble skapt og produsert Brit Marling og Zal Batmanglij, og serien er deres tredje samarbeid.
Den første delen består av åtte avsnitt, alle regissert av Batmanglij, og er produsert av Plan B Entertainment og Anonymous Content. I serien spiller Marling en ung kvinne kalt Prairie Johnson som dukker opp igjen etter å ha vært borte i syv år. Prairie kaller seg nå The OA og kan se, til tross for å ha vært blind før hun forsvant.
The OA fikk generelt positiv mottagelse, selv om anmeldelsene varierte fra svært positive til svært negative. Flere anmeldere dro sammenligninger med Stranger Things, en annen science fiction-serie som debuterte på Netflix tidligere samme år.
Den andre delen, på åtte avsnitt, ble publisert 22. mars 2019.
Handling
Serien handler om Prairie Johnson, en ung kvinne som plutselig dukker opp igjen etter å ha vært savnet i syv år. Når hun kommer tilbake, kaller Prairie seg selv OA og har flere arr på ryggen. I tillegg kan hun se, til tross for at hun var blind før hun forsvant. Men OA nekter å fortelle FBI eller hennes foreldre hvor hun har vært og hvordan synet hennes ble gjenopprettet. I stedet setter hun raskt sammen et gruppe på fem lokale innbyggere (fire videregående studenter, og en lærer) som hun avslører denne informasjonen til. Deretter ber hun om deres hjelp til å redde de alle andre savnede menneskene, som hun påstår at de kan redde ved å åpne en portal til en annen dimensjon.
Den andre sesongen følger OA når hun transporteres til en annen dimensjon, og hun ender opp i San Francisco for å fortsette søket etter sin tidligere fangevokter Hap og hennes med-fanger. Prairie krysser veier med privatetterforsker Karim Washington, og hun bistår i hans etterforskning av den surrealistiske forsvinningen til en ung savnet jente som involverer et forlatt hus med en overnaturlig historie og et online puslespill.
I mellomtiden, i den opprinnelige dimensjonen, får en rekke uheldige hendelser OAs fem følgesvenner til å legge ut på en biltur gjennom hele Nord-Amerika for å hjelpe OA på den videre reisen hennes.
Eugenio Minasso
Eugenio Minasso (født 11. juni 1959 i Sanremo i Liguria i Italia, død 6. desember 2021 i Genova) var en italiensk politiker.
Biografi
Eugenio Minasso var medlem av partiet Il Popolo della Libertà, og var folkevalgt til Italias deputertkammer fra 2008 til 2013.
Minasso døde av covid-19 i desember 2021.
Kilifi
Kilifi er en ferieby ved kysten av Kenya, 56 kilometer nordøst for Mombasa. Byen ligger ved Kilifi Creek som utgjør utløpet av elven Goshi. Kilifi er hovedstad i fylket med samme navn og hadde 122 899 innbyggere ved folketellingen i 2009.
Byen er kjent for sin sandstrand og for ruinene etter Mnarani, med moskéer og graver fra 14. til 17. århundre. Kilifi ligger på begge sider av elvemunningen og bindes sammen av Kilifibroen. På sørsiden ligger Mnarani-ruinene og stranden Shauri Moyo. På nordsiden ligger hoveddelen av byens sentrum og stranden Bofa Beach.
Dill & Dall
Dill & Dall er et musikkalbum med Ingenting, utgitt i 1996. Albumet lå 6 uker på VG-lista og endte med 11.-plass som beste plassering.
Skift- og turnusarbeid
Skift- og turnusarbeid er planmessig arbeid på ulike tider av døgnet.
Et tredelt system er vanlig for skiftarbeid. «Første skift» er på morgenen, «andre skift» er på ettermiddagen og kvelden og «tredje skift» er på natten.
«Andre skift», kalles også svingskiftet, går på ettermiddag og kveld – fra kl. 16 til midnatt, eller fra kl. 15 til 22. «Tredje skift», nattskiftet, går vanligvis fra midnatt til kl. 7 eller 8 på morgenen.
I industrien vil en ofte dele døgnet i tre like deler på åtte timer, med en dagvakt som starter kl. seks eller sju om morgenen. I helsevesenet og transportnæringa vil en ofte finne mer uregelmessige system fordi arbeidsbelastningen er ulik gjennom døgnet.
Helseskader
Skift- og turnusarbeid gir risiko for helseskade. Verdens helseorganisasjon (WHO) har i desember 2007 erklært skiftarbeid, spesielt nattarbeid, som sannsynlig årsak til kreft hos mennesker.
Norske arbeidsforhold
I Norge er arbeidstida for skift- og turnusarbeidere er regulert av arbeidsmiljøloven. Der blir begrepene «døgnkontinuerlig skiftarbeid» og «helkontinuerlig skiftarbeid» brukt, begge med tillegget «sammenlignbart turnusarbeid». Arbeidstida for disse gruppene skal ikke overstige 38 timer i uka for døgnkontinuerlig og 36 timer i uka for helkontinuerlig skiftarbeid, mot normalt 40 timer i uka. I de fleste tariffavtaler er dette satt ned til 37,5; 35,5 og 33,6 timer/uke.
Begrepene skiftarbeid og turnusarbeid, og hel- og døgnkontinuerlig skiftarbeid er ikke definert i loven. En avtale mellom LO og Næringslivets Hovedorganisasjon fra 1974 definerer arbeid med minst 539 timer nattarbeid og minst 231 timer arbeid på søndager hvert år (dagens tall) som helkontinuerlig skiftarbeid. Arbeidstilsynet har overtatt denne definisjonen. Nattarbeid er definert som arbeid mellom kl. 21 og kl. 6.
Industriarbeidere blir ofte definert som helkontinuerlige skiftarbeidere, mens helsevesentilsatte blir likestilt med døgnkontinuerlige skiftarbeidere. Dette blir karakterisert som kjønnsdiskriminering og urettferdig håndtering av fagforeninger i helsevesenet, noe Likestillingsombudet har støttet.
Eksostose
Eksostose er utvekst av nytt godartet knokkelvev på overflaten av en knokkel. Eksostoser kan medføre en mild til alvorlig kronisk smerte, avhengig av form, størrelse og område. De oppstår oftest i lange rørknokler, slik som ribbeinene, der de former små utvekster. Større utvekster kan oppstå i ankelen, kneet, skuldra, albuen og hoften. Eksostoser i hodeskallen er svært uvanlig.
CBS / Fox Video
CBS / Fox Video var et mediaselskap som ga ut filmer på VHS, Betamax og LaserDisc. Det ble grunnlagt i 1982 etter at CBS og 20th Century Fox gikk sammen for å starte et selskap for å gi ut filmer på hjemmemedier. I 1985 fikk selskapet rettighetene til å gi ut BBCs filmer i Nord-Amerika. I 1998 ble selskapet en del av 20th Century Fox Home Entertainment.
Eksostose
Eksostoser oppstår vanligvis i leddene og kan vokse oppover. For eksempel kan en knokkel i ankelen vokse oppover til leggen.
Solberg skole (Drammen)
Solberg skole er en barneskole i Drammen kommune i Viken (fylke). Skolens omtrent 70 ansatte og ca. 550 elever fordelt på 7 trinn gjør den til av de største barneskolene i Drammen kommune.
Skolen ble rehabilitert og utvidet i 2015.
Telemarksvingen (Oslo)
Telemarksvingen (19-21, 2-22) er en gate i Oslo. Den ligger på Kampen i bydel Gamle Oslo, er ca 170 meter lang, og går fra Normannsgata til Skedsmogata. Bebyggelsen består av murgårder oppført av Kampens Byggeselskap på 1930-tallet.
Langs gata ligger Normannsparken eller «Lilleparken» på folkemunne fra sportshallen ble revet og frem til parken ble skiltet med det «nye navnet», hvor Christiana Staalværk lå fra 1916. Stålverket ble nedlagt i 1920, og hallen ble bygd om til idrettshall (Kampen Sportshall) med plass til 3,500 tilskuere. Hallen ble revet i 1939.
Rett sør for Telemarksvingen lå tidligere Kampens friluftsbad, nedlagt i 1946.
Neoludwigia
Neoludwigia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang trebukk, mørkt rødbrun med en lys midtstripe langs hele kroppen. Antennene er litt kortere enn kroppen, hvert ledd er lyst ved roten og svart i spissen. Pronotum er sylindrisk, dekkvingene litt avsmalnende bakover og tilspisset bakerst.
Levevis
Larvene hos Agapanthiini lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Utbredelse
Arten er utbredt i Nord-Afrika (Algerie).
Bijelo Dugme
Bijelo Dugme var et jugoslavisk rockeband fra Sarajevo i dagens Bosnia og Hercegovina. De spilte til sammen inn ni album mellom 1973 og 1989, og var et av de mest populære rockebandene i det daværende Jugoslavia. Bijelo Dugme ble ofte omtalt som «Balkans Rolling Stones».
Yan Ruinan
Yan Ruinan (kinesisk: 鄢睿男, pinyin: Yān ruì nán, født 25. januar 2001) er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Internasjonalt har Zhang representert Kina i én VM-turnering (2. divisjon) og én OL-turnering (Vinter-OL 2022 i Beijing). I OL kom laget på en 12. plass.
Diego Reyes
Diego Antonio Reyes Rosales (født 19. september 1992) er en mexicansk fotballspiller som spiller for Tigres de la UANL.
Han spiller midtstopper eller defensiv midtbane. Han var ønsket av mange store klubber mens han spilte for Club América i Mexico. Blant andre Atlético Madrid var svært interessert, men Reyes valgte å gå til den portugisiske klubben FC Porto.
Landslaget
Reyes ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Reyes var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Han ble tatt ut i s tropp til VM i fotball 2018 i Russland, men måtte trekke seg på grunn av skade. Han ble erstattet av Érick Gutiérrez.
Chayenne da Silva
Chayenne Pereira da Silva (født 5. februar 2000) er en brasiliansk friidrettsutøver som konkurrerer i hekkeløp.
I 2021 deltok hun for Brasil i 400 meter hekk under Sommer-OL 2020 i Tokyo og ble slått ut i forsøksheatet med tiden 55,67.
Pseudestoloides
Pseudestoloides er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, rødbrune eller brune trebukker. Antennene er betydelig lengre enn kroppen. Pronotum har en kraftig pigg midt på hver sidekant. Dekkvingene er noe avsmalnende bakover.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er kjent fra Mexico og Costa Rica.
Samuel Tsegay
Samuel Tsegay (født 24. oktober 1988) er en eritreisk langdistanseløper som spesialiserer seg på maraton, 5000 meter og 10,000 meter.
Alexander Foote
Alexander Allan Foote (født 13. april 1905, død 1. august 1956 ) var radiooperatør for en sovjetisk spionring i Sveits under andre verdenskrig. Foote ble født i Liverpool og vokste opp i Yorkshire sammen med sin skotskfødte far og engelske mor.
Liv
Han arbeidet for den republikanske siden under den spanske borgerkrigen på 1930-tallet. Etter at borgerkrigen var over og republikanerne hadde tapt bestemte han seg for å fortsette sin innsats mot fascismen (og kanskje for kommunismen) og meldte seg frivillig for Rote Kapelle. Han kom i kontakt med Ursula Kuczynski i Sveits og ble radiooperatør for en sovjetisk spionasjeoganisasjon ledet av Alexander Radó. Han var en av de som formidlet informasjon til Moskva fra spionringen Lucy drevet av Rudolf Rössler. I 1943 stengte det sveitsiske politiet ned de fleste spionorganisasjoner i landet, og Foote ble arrestert og satt fengslet en tid.
Etter krigen bodde han omkring to år i Sovjetunionen og sovjetisk sektor i Berlin, før han reiste tilbake til Vesten og utga boka A Handbook for Spies. Han døde i 1956.
Mulig dobbeltagent
Etterretningen fra Lucy-ringen var ofte usannsynlig pålitelig (både rask, rikelig, og nøyaktig), og dette har ført til at enkelte journalister har mistenkt at ringen ikke var dannet av uavhengige frivillige, men var en frontoperasjon for vestlige allierte. I sin posisjon som radiooperatør var Foote en nøkkelperson i informasjonsspredningen og derfor i en posisjon til å vite mye, kanskje mmer enn han tilkjennegjorde i sine memoarer etter krigen. Dette og det faktum at han tilsynelatende hoppet av uten problemer fra Østblokken, har ledet noen til å foreslå at Foote var dobbeltagent for britisk etterretning og en del av en hemmelig etterretningsutveksling mellom Storbritannia og Sovjetunionen.
Ifølge ulike kilder var Foote dobbeltagent for MI6 (SIS), noe han holdt skjult for Lucy-ringens leder Radó. I slutten av 1944, etter at Radó-nettverket ble brutt opp og medlemmene hadde forlatt Sveits møtte Radó Foote i Paris, og begge ble beordret til å returnere til Moskva umiddelbart. I begynnelsen av januar gikk de to ombord et sovjetisk militærfly, som tok en omvei til Moskva via Egypt grunnet krigen som raste i Sentral-Europa. Da flyet landet for å etterfylle drivstoff i Kairo hoppet Radó av, mens Foote fortsatte alene til Moskva. Sovjeterne utsatte ham for krevende avhør for å avklare eventuelle bånd til britisk etterretning. Foote ble blant annet konfrontert med en melding han hadde sendt i mai 1942, hvor forhørerne hevdet at «den meldingen kostet oss 100 000 mann i Kharkov og resulterte i at tyskerne nådde Stalingrad» Foote forsvarte seg med at han bare hadde formidlet informasjon fra Radó. Russerne sa seg eventuelt fornøyd med Footes svar, og utstyrte ham med falsk identitet som major Granatov for livet videre i Sovjetunionen. Deretter reiste han til Berlin under et nytt navn, Albert Müller, hvor han forsøkte å bygge opp et liv som kunne gjøre ham til en kandidat for spionoperasjoner i Argentina for å forsøke å infiltrere grupper av rømte nazister.
Journalisten, radioreporteren og forfatteren Malcolm Muggeridge, som selv var en MI6-offiser, ble kjent med Foote etter krigen da Foote besøkte Muggeridge regelmessig i hans leilighet i nærheten av Regent's Park, London. Foote hadde nå fått arbeid i landbruks- og fiskeridepartementet, et arbeid han, ifølge Muggeridge, syntes var «veldig kjedelig». Muggeridge var av den oppfatning at Lucy-ringens etterretning bare kunne ha kommet fra Bletchley Park.
I mars 1947, etter at en sovjetisk agent som hadde samarbeidet med britene flyktet til Vesten, hoppet Foote av fra russisk til britisk sektor i Berlin; dette kan tyde på at hans sympatier hele tiden var på britisk side.
Oribe Peralta
Oribe Peralta Morones (født 12. januar 1984) er en mexicansk fotballspiller som spiller for klubben CD Guadalajara.
Han har to seriemesterskap med klubben, fra Clausura 2008 og Clausura 2012.
Landslaget
Peralta ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Senegal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Peralta var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Li Zongshan
Li Zongshan (født 5. januar 1990) er en kinesisk funksjonshemmet bueskytter, som konkurrerer i klassen ST.
Oribe Peralta
Landslaget
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Li Zongshan
Meritter
Ved Paralympiske sommerleker 2012 i London deltok han i klassen for stående, med buetypen recurve. I plasseringsrunden fikk han 10. beste poengsum av de 24 som deltok, med 605 poeng. Han ble imidlertid slått ut av Roman Chayka 1/16-finalen. Han deltok også i lagkonkurransen, der det kinesiske laget fikk bronse, etter å ha slått Storbritannia 206-193 i bronsefinalen. Dong deltok der sammen Cheng Changjie og Dong Zhi.
Empty Socks
Empty Socks er en tegnefilm fra 1927 laget av Walt Disney og Ub Iwerks som var en tapt film frem til den ble gjenoppdaget i 2014.
Filmens hovedperson er Kaninen Oswald, en forløper til Mikke Mus, som kler seg ut som julenisse og feirer jul sammen med en gruppe foreldreløse barn. Samme handling ble senere gjenbrukt av Disney i Mickey's Orphans med Mikke Mus i hovedrollen.
Filmen var antatt å være tapt da det eneste bevarte eksemplaret var en 25 sekunder lang sekvens ved Museum of Modern Art. Den 17. desember 2014 ble en digitalisert versjon av den gjennfunnede nitratfilmen vist ved Nasjonalbiblioteket, sammen med Tall Timber, en annen kortfilm med Kaninen Oswald.
Minnemarkeringene i Oslo og på Utøya 22. juli 2021
'''Minnemarkeringene i Oslo og på Utøya 22. juli 2021''' markerte tiårsdagen for terrorangrepene i Norge 2011 med en rekke arrangementer.
'''Minnemarkeringen i Regjeringskvartalet. (09.00-09.45)'''
Markering i Oslo domkirke (11.00-12.00)
Lysningen (minnestedet):
Program i bakken:
Program på kaia på Utøya
TV
Arrangementene ble sendt direkte i strømmetjenesten NRK TV og på NRK1.
Kjempegreier
Kjempegreier er et musikkalbum med Ingenting, utgitt i 2008. Albumet lå 4 uker på VG-lista og endte med 10.-plass som beste plassering. Dette er det første albumet med Kjell Undheim som vokalist og er dedikert til tidligere gitarist Tom Mølstre.
Baaba Maal
Baaba Maal (1953–) er en senegalesisk musiker med over 15 musikkutgivelser.
Liv og virke
Det var meningen at Baaba Maal skulle bli fisker som sin far, men under innflytelse av familiens gawlo, den blinde gitaristen Mansour Seck, konsentrerte Baaba seg om å lære av lokale musikere, særlig av moren som var en god amatørsanger. Han studerte musikk ved universitetet i Dakar fra 1974, og et stipend gjorde det senere mulig å studere ved Beaux-Arts i Paris.
Da moren døde i 1984, vendte Baaba Maal tilbake til Senegal for godt. I 1985 grunnla han det ni mann sterke bandet Daande Lenol («Folkets røst»). Blant medlemmene var Mansour Seck og Mbassou Niang. Baaba Maal forsøkte å utvikle en musikk som lå nær sine musikalske røtter, blant annet ved å ta i bruk de tradisjonelle instrumentene kora og tama, men også med moderne elementer, som elektriske gitarer. I 2001 samarbeidet han med Hans Zimmer om å skrive musikken til filmen Black Hawk Down og sang på fire av sporene.
Baaba Maal tilhører tukulor-folket (også kalt haalpulaar) og synger hovedsakelig på morsmålet pulaar, et språk i fulfulde-gruppa – iblant på andre afrikanske språk, fransk og engelsk.
Erich Gimpel
Erich Gimpel (født 25. mars 1910 i Merseburg, død 3. september 2010 i Sao Paulo) var tysk spion under andre verdenskrig. Sammen med William Colepaugh reise han i 1944 til USA på et spionasjeoppdrag (Operasjon Elster) og ble senere tatt til fange av FBI i New York.
Tysk hemmelig agent
Gimpel hadde vært en radiooperatør for gruveselskapene i Peru i 1930-årene. Da andre verdenskrig begynte ble han hemmelig agent, rapporterte bevegelser av fiendtlige skip til Tyskland. Da USA gikk med i krigen i desember 1941, ble Gimpel deportert tilbake til Tyskland. Deretter virket han som spion i Spania.
Gimpel ble valgt ut til å delta på en spionskole i Hamburg. Hans siste eksamen var å infiltrere tysk-okkuperte Haag, hvor han møtte den amerikanske misfornøyde forræder William Colepaugh, en ustabil fyr som til slutt kom til å forråde ham.
Operasjon Elster
Sammen kom de seg til Boston og så med tog til New York før Colepaugh bestemte seg for å forlate oppdraget, tok reisekassen på 48 000 dollar (653 000 dollar i dag) og tilbragte en måned med festing og turing med lokale kvinner. Etter å ha brukt 1 500 (20 400 i dag) på mindre enn en måned besøkte Colepaugh en gammel skolevenn og ba om hjelp til å overgi seg til FBI i håp om å få immunitet. FBI var allerede på let etter tyske agenter etter senkingen av et kanadisk skipet et par mil utenfor Maine-kysten (som viste at en ubåt hadde vært i nærheten) og mistenkelige observasjoner var blitt rapportert av lokale innbyggere. FBI avhørte Colepaugh som avslørte alt, og hjalp dem til å spore opp Gimpel.
Krigsfange
Gimpel ble arrestert som spion og overlevert til amerikanske militære myndigheter på oppdrag av USAs justisminister. I februar 1945 reiste de sak for en militær domstol, anklaget for konspirasjon og brudd på artikkel 82 i Krigsloven. Han ble funnet skyldig og dømt til å bli hengt, men for Gimpel ble dette forsinket på grunn av det uventede dødsfall av USAs president Franklin D. Roosevelt, og på grunn av en bestemmelse om ikke foreta noen henrettelser i løpet den tiden det var landesorg. Senere, etter at krigen tok slutt, ble dommen ble omgjort til livsvarig fengsel. Gimpel ble sendt til Alcatraz, hvor han spilte sjakk med Machine Gun Kelly. Gimpel ble løslatt i 1955, etter å ha sittet i 10 år i fengsel (Colepaugh ble løslatt i 1960), og reiste hjem til Vest-Tyskland. Han bosatte seg senere i Sør-Amerika
Etter livet i fengslet
Gimpel var den siste person som ble stilt for en amerikansk  militær domstol. Hans selvbiografiske beretning om sin undercover virksomhet kom i en bok: Spy For Germany og  ble første gang utgitt på engelsk i 1957 i Storbritannia.
Etter terrorangrepene på USA i september 2001 kom flere bøker om Nazi-spioner i Amerika, og da dukket hans bok opp i USA under tittelen Agent 146 (2003).
Gimpel ble intervjuet av Oliver North i hans Fox News Channel program War Stories with Oliver North i episoden "Agent 146: Spying  for The Third  Reich".
Den 100-år gamle Gimpel døde i São Paulo, Brasil den 3. september 2010.
Film
Historien av Erich Gimpel i USA ble dokumentert i 1956 i filmen Spy for Germany (tysk tittel: Spion für Deutschland), med Martin Held som spilte den ledende rollen.